

**PRIOPĆENJE ZA MEDIJE**

**The Banker - 'Bank of the Year Awards'**

**Addiko Bank osvojila prestižnu nagradu za banku godine**

**Zagreb, 30. studeni 2018. *–* Ugledni financijski magazin *The Banker proglasio je,* Addiko Bank d.d. najboljom bankom u Hrvatskoj - *'Bank of the Year in Croatia 2018'***

Svoju odluku The Banker, dio The Financial Times grupe,je argumentirao značajno poboljšanim ključnim financijskim pokazateljima Addiko banke 285 postotnim rastom dobiti, četiri puta boljim povratom na kapital, iznadprosječnim rastom u Poslovanju s građanstvom (51% rast novih plasmana) i Malom i srednjem poduzetništvu (27% rast novih plasmana), osjetnim smanjenjem troškova i omjera nenaplativih i djelomično naplativih kredita, te uvođenjem jedinstvenih modernih i digitalnih usluga.

Žiri sastavljen od međunarodnih stručnjaka vrednovao je: ostvarene rezultate, poslovnu strategiju i razvoj poslovanja, tehnološki iskorak na svim kanalima, inovativnost, modernizaciju portfelja proizvoda i usluga, te je ocijenio upravo Addiko najboljom bankom u Hrvatskoj i zaslužnim dobitnikom najvažnije The Banker-ove 'The Bank of the Year' nagrade, koja se dodjeljuje najistaknutijim svjetskim financijskim institucijama.

*“Ključ našeg uspjeha su kvalitetni zaposlenici i suradnja. Kad smo 2016. godine tek predstavljali novi Addiko brand dali smo obećanje jasnog, jednostavnog i izravnog bankarstva. Tada sam bio uvjeren kako će kvalitetna poslovna strategija, usmjerenje na klijente i njihove potrebe, promjena korporativne kulture, rad na poboljšanju, modernizaciji i digitalizaciji naše usluge te predanost i ustrajnost dati željene rezultate. Obećanje smo ispunili, međutim, ne namjeravamo na tome stati već se nastavljamo sustavno poboljšavati”,* izjavio je Mario Žižek, predsjednik Uprave Addiko Bank d.d. prilikom preuzimanja nagrade na jučerašnjoj svečanoj ceremoniji u Londonu.

**Kontakt za medije:** Igor Vukasović,igor.vukasovic@addiko.com,Mob: 091 4979 281